 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ነፋሪት ዝተወለዳ ማናቱ ኣስመራን ሓያትን ናብ ሃገረን ከይደን 29 መጋቢት 2019 ምንጪ ስእሊ, ETHIOPIAN EMBASSY- ERITREA ኣብ ኣስመራ ሓደ ናይ ታሪኽ ብሂል ለጀንድ ኣሎ ንሱ ድማ ኣብ ዘመነ ጥንቲ ሓንቲ ሳባማክዳ ዝተባህለት ንግስቲ ነቲ ብጥበብ ዝመልአ ንጉስ ሰሎሙን ክትበጽሖ ናብ እስራኤል ምስ ከደት ካብቲ ንጉስ ጠኒሳ ናብ ግዝኣታ ማለት ኣብዚ ሎሚ ኤርትራን ኢትዮጵያን ኮይኑ ዘሎ ዞባ ክትምለስ እንከላ ኣብ ኣስመራ ምስበጽሐት ሕማም ሕርሲ ተታሒዛ እቲ ብሂል ከም ዝገልጾ ማይ በላ ዝብል መጸውዒ እታ ንግስቲ ሕርሲ ተታሒዛ ማይ ከስትይዋ ብምሕታታዩ ተዋሂቡ ብመሰረት እቲ ብሂል እታ ንግስቲ ኣብ ማይ በላ ወዲ ተገላጊላ- ሚኒሊክ ቀዳማይ ታሪኽ ናይታ ብ23 መጋቢት በረራ ነፋሪት ኣቋሪጻ ኣብ ኤርትራ ዝተገላገለት ኢትዮጵያዊት ኣደውን ምስቲ ናይ ንግስቲ ዛንታ ብቐጥታ ዝመሳሰልዩ እኳ እንተዘይተባህለ ዝቀራረብዩ ካብ ኮማ ምስ ተበራበረት ጓል ዝተበኮረት መንእሰይ ብራዚል ናይ መጀመርታ ብምስግጋር ማህጸን ዝተወለደተ ዕሸል ምስ ስና ዝተወልደት ሕጻን ኣብ 12 መዓልታ ክለግሰላ ተገይሩ እታ ንወለዳ ንግስቲ ዝኾነት ጀነቲ ሁሴን መሓመድ ካብ ሱዕዲ ዓረብ ናብ ኢትዮጵያ ብፈረስ ወይ ሰረገላታት ዘይኮነትስ ብነፋሪት ኣብ እትጓዓዘሉ ዝነበረት እዋን ኣብ ሰማያት ኤርትራ ሕርሲ ተታሒዛ ኣብታ ነፋሪት መንገዲ ኣየር ሱዕዲ ዓረብ ሓኪም ብዘይምንባሩ ዝሰግአ ኣብራሪ ናይታ ነፋሪት ድማ ብህጹጽ ኣብ ርእሰ ከተማ ኣስመራ ክዓልብ ክፍቀደሉ ሓቲቱ ተፈቒድሉ ድማ እታ ኣደ ድማ ሓደ ዘይኮነት ማናቱ ተገላጊላ- ክልተ ኣዋልድ! 